Ain Seppik

Ain Seppik (sündinud 12. märtsil 1952 TallinnasElulugu Riigikogu veebilehel (vaadatud 20.03.2012) või Nissi vallas) on Eesti poliitik.

 Haridus 
Ain Seppik on lõpetanud A. Lauteri nimelise Märjamaa Keskkooli 1972 ning Tartu Riikliku Ülikooli õigusteaduskonna 1977.

 Töökäik ja tegevus ühingutes 
Ain Seppik on töötanud 
 prokurörina ja kohtunikuna 1976–1992, 
 Uurimisameti peadirektorina 1992, 
 Politsei Keskuurimisbüroo direktorina 1993–1994, 
 Tallinna Politseikooli lektorina 1995, 
 siseministri nõunikuna 1995, 
 Eesti Politsei Politseiameti peadirektori asetäitjana 1994 ja peadirektorina 1995–1997, 
 ASi Sularahakeskus osakonnajuhatajana 1997–2001 ning 
 OÜ Õigusbüroo Ain Seppik juhatuse liikmena 2001.
 Eesti Vabariigi siseminister 2002
Ta on Tartu Ülikooli kuratooriumi ja SA Turvaline Saaremaa liige.

Tegevus prokuröri ja kohtunikuna Nõukogude Liidus

Ain Seppik osales prokurörina dissidentide ja Nõukogude Liidust põgeneda soovinute vangimõistmises.

1984. aastani oli ta Tallinna Linna Mererajooni Rahvakohtu rahvakohtunik. 27. detsembrist 1984 oli ta Eesti NSV Ülemkohtu liige.Eesti NSV Ülemnõukogu Presiidiumi seadlus "Muudatuste tegemise kohta Eesti NSV Ülemkohtu ja tema presiidiumi koosseisus". Eesti NSV Ülemnõukogu ja Valitsuse Teataja, 4. jaanuar 1985

1985. aastal mõistis ta Eesti NSV Ülemkohtu kohtunikuna kolmeks aastaks vangi kolm 16–19-aastast noorukit. Noorukitele pandi süüks eriti küünilisi ja jõhkraid huligaansusi: majaseintele nõukogudevastaste loosungite sodimist, Tallinnas Harjumäel «Linda» kuju täisjoonistamist ja Balti jaama naabruses asunud 1924. aasta kommunistlikust 1. detsembri riigipöördekatsest osavõtnute ausamba süütamist. Alaealised Peeter Bötker ja Toomas Ild said karistuseks kolm, Kaido Siider kaks aastat vabadusekaotust üldrežiimiga kasvatusliku töö koloonias, Toivo Paabo aga kaks aastat vabadusekaotust tingimisi2003. aasta Veebruar, Ajalooline sõda Ain Seppiku ümber, SL Õhtuleht, 31. detsember 2003.

 Poliitiline tegevus 

Ain Seppik oli Tallinna Linnavolikogu liige 1999–2002, samuti X Riigikogu ja XI Riigikogu liige. 2002–2003 oli ta siseminister Siim Kallase valitsuses, kuid astus ise tagasi, kui tuli ilmsiks tema osalus 1985. aastal "Nõukogude võimu solvanud" koolipoiste vangi mõistmisel"Kristen Michal: „ „*" Eesti Päevaleht, 2. august 2012.

Kuulus alates 1998. aastast Eesti Keskerakonda. 20. märtsil 2012 teatas Seppik otsusest erakonnast lahkuda, tuues põhjuseks rahulolematuse Edgar Savisaare autokraatse juhtimisstiili ja hoiakutega."Ain Seppik otsustas Keskerakonnast lahkuda" Postimees, 20. märts 2012.

23. augustist 2012. aastal arvati Ain Seppik Tallinna linnavolikogu Keskerakonna fraktsiooni koosseisust välja A. Seppiku tema avalduse aluselTallinna volikogu keskfraktsioon arvas Ain Seppiku välja, Tallinna Postimees.ee, 23. august 2012, kuid A. Seppik jätkab Tallinna volikogus fraktsioonituna ja volikogust lahkuda ei kavatse.

2013. aasta juunis astus Ain Seppik koos Toomas Varekiga Reformierakonda."Ain Seppik ja Toomas Varek astusid Reformierakonda"

2015. aasta Riigikogu valimistel sai Ida-Virumaal, Valimisringkonnas nr 7 kandideerinud Seppik 326 häält ega osutunud valituks.http://rk2015.vvk.ee/detailed-7.html

Tunnustus
 1997 – Valgetähe V klassi teenetemärk
 2007 – Püha Sergi Radonežski II klassi orden

Isiklikku
Tema abikaasa on kohtunik Malle Seppik. Siim Seppik ja Sulev Seppik on Ain Seppiku pojad.

 Viited 

 Välislingid 

 Ain Seppiku kohtunikutöös mitu poliitilise taustaga protsessi
 Ain Seppik saates "Kukul külas", 18. mai 2008, 1. osa, 2. osa
Kohus mõistis Äripäevalt Seppikute kasuks välja 70 000 krooni, Eesti Päevaleht 16. oktoober 2009

Kategooria:Eesti NSV Ülemkohtu liikmed
Kategooria:Eesti siseministrid
Kategooria:Valgetähe V klassi teenetemärgi kavalerid
Kategooria:X Riigikogu liikmed
Kategooria:XI Riigikogu liikmed
Kategooria:Eesti Keskerakonna poliitikud
Kategooria:Eesti Reformierakonna poliitikud
Kategooria:Tartu Ülikooli õigusteaduskonna vilistlased
Kategooria:Sündinud 1952